text: Emerald hjálpti at leita eftir manni á sjónum út fyri Gibraltar
text: #000001
text: Manningin á Emerald fekk eina hendingaríka uppliving út fyri Gibraltar, tá ið hon skuldi hjálpa til at leita eftir einum sjómanni, sum var dottin fyri borð av einum farmaskipið
text: #000002
text: Nýggi verksmiðjutrolarin hjá Pf. Havborg er á veg heim til Føroyar úr Turkalandi, og útfyri Gibraltar hoyrdu teir eitt neyðarkall á sendaranum.
text: #000003
text: Talan var um eitt neyðarkall, har boðað varð frá, at ein sjómaður var dottin fyri borð á einum útlendskum farmaskipið.
text: #000004
text: Maðurin, sum datt á sjógv, sigldi við einum farmaskipið, sum var tætt við, og Emerald fór beinanvegin á staðið fyri at hjálpa til við leitingini.
text: #000005
text: Ein tyrla, sum var við í bjarginararbeiðnum, fann mannin umleið 500 metrar frá Emerald, og síðan tók ein bjargingarbátur frá landi mannin upp úr sjónum. Leitingin tók umleið 40 minuttir.
text: #000006
text: Emerald setti, eftir at maðurin var funnin í øllum góðum, aftur kós aftur móti Danmark, har skipið skal taka útgerð umborð, áðrenn skipið kemur til Føroyar.
text: #000008